# Escif

* Pel que fa al tipus de ceràmica grega, vegeu Escif (ceràmica).
Nacho Magro Huertas, conegut com Escif (en els primers anys signava com Escyf) és un artista urbà de la Ciutat de València que porta en actiu des de 1996-1997. Forma part del col·lectiu d'artistes urbans valencians XLF.
Escif és valencià, llicenciat en Belles Arts i especialista en art urbà per la Universitat Politècnica de València. Va començar realitzant els típics graffitis durant la segona meitat dels anys 90, per a anar evolucionant el seu estil fins a arribar a les seues intervencions actuals. En els seus treballs ha tractat temes socials com el cas Gürtel, la Primavera Valenciana, les retallades econòmiques o l'urbanisme de València. En 2014 va realitzar la portada del disc My favourite faded fantasy, de Damien Rice, i en 2015 va dissenyar la falla de Mossén Sorell - Corona, anomenada Tot el que sobra.
La seua obra representa un treball de reflexió que pot ser compartit amb altra gent, a qui es vol provocar i fer que es qüestione coses. Com els humoristes gràfics, Escif utilitza recursos com la sàtira, la hipèrbole o la juxtaposició. El 2017 realitzà una intervenció al solar de l'IVAM a la ciutat de València. i en 2018 fa un mural anomenat La vida és una altra cosa, de 600 metres quadrats en la Gran Via Ferran el Catòlic, impulsada per Greenpeace. El 2019 realitza un taller amb l'alumnat del CEIP Bernat Artola de Castelló dins la iniciativa Pintaescola 12 artistes, 12 escoles. És seleccionat per a participar a París a una iniciativa per a millorar la ciutat anomenada embellir Paris. en 2020 realitza la falla municipal del 2020, muntada a mitges per la Pandèmia de COVID-19. El 2021 participa a una exposició col·lectiva a Southampton, Anglaterra.

## Obres
### La corrupció, com la paella, enlloc es fa com a València

El graffiti fet en una fàbrica abandonada va aparèixer en l'almanac de la Fábrica Nacional de Moneda y Timbre, que posteriorment es va haver de retirar per aquesta cita i altres exabruptes anticlericals i trets de la filosofia popular.

### Tot el que sobra

Tot el que sobra fou una falla plantada per Mossén Sorell - Corona en 2015. El projecte va ser presentat en novembre de 2014, presentant com esbós un Lancia Delta model antic, el mateix model del de l'alcaldessa de València Rita Barberà, que va ser motiu d'escarni a les xarxes socials quan Compromís per València denunciara que havia estat abandonat durant anys a l'aparcament de l'ajuntament. La falla naix amb intenció crítica, recuperant l'esperit originari de les falles. El cadafal va estar format per diferents figures separades i no tenia remat. Entre els ninots, a banda d'una reproducció del cotxe de Barberà, hi hagué dos automòbils més, bicicletes, contenidors de fem, i altres elements que en falles són apartats del carrer per a deixar espai per als cadafals. En la crema es va voler fer una semblança entre un acte vandàlic i enviar un missatge sobre diferents realitats de la Ciutat de València i la vinculació d'esta amb les falles i el foc. No es va presentar als premis d'Enginy i Gràcia de la Junta Central Fallera, per decisió presa en Junta General.

### Educación para la Ciudadanía

Educación para la ciudadanía va ser un mural realitzat per Escif en 2012. El nom de l'obra fa en referència a una assignatura del currículum escolar de la Llei Orgànica d'Educació, i fou feta poc després dels incidents de la Primavera valenciana contra les retallades en educació de la Generalitat Valenciana, quan agents de la policia nacional van carregar contra estudiants d'educació secundària que realitzaven protestes al carrer. També pot ser interpretat com una crítica a les retallades en educació.

## Referències

* 1 2 3 4 5 6 7 Schacter, 2013, p. 315.
* ↑ Domínguez, 2015, p. 45.
* ↑ Domínguez, 2015, p. 60.
* ↑ «10 tips que hauries de saber sobre Escif, José Ramón Espuig i Manolo Martín». Fallas,com, 2020. [Consulta: 20 juliol 2021].
* ↑ Entrevista a Escif Arxivat 2015-04-19 a Wayback Machine. a Velvetliga del 8 de setembre de 2010
* 1 2 El valenciano que ´grafiteó´ al rey Las pinturas de Escif se han hecho famosas en medio mundo con murales dedicados a Gürtel, la "Primavera valenciana" o el tropiezo del monarca español - notícia a Levante-EMV del 30 d'agost de 2012 (castellà)
* 1 2 3 ¿Y quién es ese tal Escif? El 'Banksy español' rompe la pared y realiza la portada del nuevo disco de Damien Rice - article a El Mundo de l'11 de novembre de 2014 (castellà)
* ↑ Escif, el 'Banksy valenciano' El artista, con repercusión internacional, retrata con sarcasmo temas de actualidad, del caso Gürtel a los recortes | Cree que las obras "tienen sentido" no por el autor que "hay detrás", "sino por el espectador que hay delante" - article a La Vanguardia del 26 d'octubre de 2014 (castellà)
* ↑ ¡Escif habla!: el artista rompe su discreción para defender la peatonalización de la Reina eliminada article a Valencia Plaza del 3 d'agost de 2017 (castellà)
* ↑ Schacter, 2013, p. 317.
* ↑ Escif: El Banksy español, en el solar del IVAM article a Levante-emv del 6 de febrer de 2017 (castellà)
* ↑ Escif reivindica el barrio del Carmen en el solar del IVAM article a Las Provincias del 9 de setembre de 2017 (castellà)
* ↑ Batista, Joaquin. «Escif ultima el mural gigante impulsado por Greenpeace en Valencia» (en castellà). Las Provincias, 28-10-2018. [Consulta: 20 juliol 2021].
* ↑ Apuntes sobre el caso Escif: "Eso no es arte ñiñiñi" article a Valencia Plaza del 9 d'abril de 2019 (castellà)
* ↑ De Escif a Loubet: por qué València es protagonista del proyecto cultural más callejero de París article a Valencia Plaza del 30 de març de 2019 (castellà)
* ↑ «Escif es desmarca de la crema de “La Meditadora”: “És un acte simbòlic, però no és una falla”». Vilaweb, 21-05-2021. [Consulta: 20 juliol 2021].
* ↑ Escif muestra sus últimas creaciones en Inglaterra article a Levante-emv del 13 de juliol de 2021(castellà)
* ↑ Pitarch, S. «"La corrupció, com la paella, enlloc es fa com a València"». Diari de Girona, 27-12-2013. [Consulta: 20 juliol 2021].
* ↑ Corona presenta 'Todo lo que sobra', su proyecto con Escif notícia a Las Provincias del 14 de novembre de 2014 (castellà)
* 1 2 3 ¿La falla del coche de Rita? notícia a El Mundo del 18 de novembre de 2014 (castellà)
* ↑ Rita Barberá retira el coche que tenía aparcado en el Ayuntamiento 23 años notícia a Valencia Plaza del 22 d'agost de 2014 (castellà)
* 1 2 3 Así ardió la falla de Escif (con el coche de Rita Barberá incluido) notícia a Valencia Plaza del 26 de març de 2015 (castellà)
* ↑ Escif reinventará la Falla Corona en 2015 article a Gràffica del 4 de juny de 2014 (castellà)
* ↑ Escif “Educación Para La Ciudadanía” New Mural In Valencia, Spain notícia a Street Art News del 24 de febrer de 2012
* ↑ Schacter, Rafael; Fekner, John. The World Atlas of Street Art and Graffiti. Yale University Press, p. 317. ISBN 978-0300199420.

## Bibliografia

* Schacter, Rafael; Fekner, John. The World Atlas of Street Art and Graffiti. Yale University Press, 2013, p. 400. ISBN 978-0300199420.
* Domínguez Ríos, Amparo. El arte en las calles del Carmen : claves sobre el significado y la naturaleza social del lugar. Universitat Politècnica de València, 2015, p. 111.

## Enllaços externs

* Escif. Un coche rojo documental de RTVE emés a La 2 el 4 de gener de 2015 (castellà)